Godisnjica smrti kralja rock n rolla, 5/8/02. - 2002-08-05
Teško je povjerovati da je prošlo gotovo četvrt vijeka otkako je kralj rock and rolla, Elvis Presley, umro u 42-oj godini života.
16 augusta će se u Elvisovoj kuću i Memphisu, savezna država Tennesse, održati proslava njegovog života i muzike. Međutim grad Tupelo, u državi Mississippi je još jedan južnjački grad koji se sjeća Elvisa.Elvis, kako se čini, ima dužu karijeru poslije smrti nego tokom svog života. On još uvijek privlači mase ljudi. 600 hiljada ljudi godišnje dolazi da vidi njegovu kuću u Gracelandu. Neki su odani ljubitelji njegove muzike, dok su neki samo znatiželjni turisti. Oni dolaze da vide njegov namještaj, stvari koje su pripadale Elvisu, zapravo sve što nosi ime Elvis. To je mjesto gdje je Elvis živio i radio. Graceland je kamen temeljac turizma u Memphisu. Ali postoji još jedna kuća na drugom mjestu: Tupelo, Mississippi. Elvis je rođen u sobi u prednjem dijelu kuće 1935 i odrastao je kao jedino dijete Vernona i Gladys Presley. Familija je stalno imala problema s novcem i preselili su se u Memphis kada je Elvisu bilo 13 godina. Elvis je često posjećivao Tupelo. Ovom gradiću on je dao novac da otkupi kuću i izgradi park. Izgradnja je još uvijek u toku, kako uz pomoć javnih tako i privatnih fondova, kao što to pokazuje ova nova statua. Elvis je svoju prvu gitaru dobio u prodavnici mješovite robe u Tupelu. George Booth kaže da je prodavnicu tada vodio njegov otac. Ona se nije puno promijenila, iako su se otvarale novije i mnogo veće prodavnice. U Tupelu ne morate puno tražiti kako bi našli nekoga ko voli pjevati i svirati gitaru. Ono što je započelo kao manja grupa znatiželjnih je preraslo u 60 hiljada posjetitelja godišnje u rodnoj kući Elvisa Presleya. Iako su prošle 54 godine otkako se Elvis odselio, utjecaji koji su oblikovali njegov život i muziku u Tupelu i dalje žive.